open-index/open-wikipedia-markdown huggingface dataset:
Rakasta mua!

**Rakasta mua!** (*Älska mej!*) on Kay Pollakin ohjaama ruotsalainen yhteiskunnallinen draamaelokuva vuodelta 1986. Se kertoo laitoksissa kasvaneen ja seksuaalisesti hyväksikäytetyn teinitytön (Anna Lindén) ongelmista jälleen uudessa sijoitusperheessä.

## Juoni
15-vuotiaan Sussien äiti on alkoholisti, isä kadoksissa tai kuollut. Huostaanotettu Sussie on kiertänyt sijoituskodista toiseen, ja nyt hankalalle nuorelle on annettu viimeinen tilaisuus ennen laitokseen joutumista. Hänet sijoitetaan meren rannalla asuvaan perheeseen, jossa on 18-vuotias poika Tomas ja kymmenvuotias tyttö. Perheessä Sussie raivoaa ja provosoi riitoja muidenkin perheenjäsenten kesken. Perheen äiti yrittää ymmärtää, mutta isä suhtautuu välillä avoimen eroottisesti, välillä lapsen tavoin käyttäytyvään Sussieen yhä kielteisemmin ja haluaa tytöstä eroon. Pojan ja Sussien välille syttyy romanssi. Ihmissuhteet kärjistyvät ”totuuksien yössä”.

## Rooleissa

## Vastaanotto
Elokuvan julkaisu oli monilla tavoin epäonninen. Elokuva myöhästyi puolitoista vuotta ja ylitti budjettinsa 60 prosentilla, pahemmin kuin mikään Svenska Filminstitutetin tuotanto siihen mennessä. Se sai Ruotsissa ensi-iltansa Olof Palmen murhailtana helmikuussa 1986 ja joutui sitten julkisuuden katveeseen, kun sekä median että yleisön huomio oli viikkoja keskittynyt Palme-kohuun. Elokuvan sisällön sijasta kirjoiteltiin pikemminkin sen käsikirjoitukseen liittyvistä tekijänoikeusriidoista, kun kirjailija Irene Arthur väitti Pollakin käyttäneen hänen teoksiaan *Hemtagningen* (1981) ja *Köpa vänskap* (1984) luvatta pohjana. *Älska mej!* keräsi Ruotsin teatterikierroksellaan noin 80&nbsp;000 katsojaa. Kay Pollak vetäytyi pitkien näytelmäelokuvien teosta melkein kahdeksi vuosikymmeneksi palatakseen vasta vuonna 2004 Oscar-ehdokkuuden saaneella menestyselokuvalla *[[Niin kuin taivaassa]]*.

*Älska mej* valittiin Berliinin elokuvajuhlien 1986 kilpailusarjaan.

Suomessa *Rakasta mua!* tuli teattereihin puolitoista vuotta Ruotsia myöhemmin, lokakuun alussa 1987, ja sai teatterikierroksellaan 2&nbsp;481 katsojaa. *Helsingin Sanomien* Helena Ylänen valitteli, että elokuvaan on yritetty ahtaa aivan liikaa tärkeitä yhteiskunnallisia teemoja ja se horjuu tyylillisestikin realismin ja surrealismin välimaastossa. Silti elokuvasta välittyy Yläsen mielestä todellista huolta ja tunnetta hylättyjä lapsia ja onnettomia aikuisia kohtaan, ja elokuva käsittelee raskaita teemojaan tasapuolisesti, syyttelemättä ja suurella ymmärryksellä. Ylänen kehui myös nuoren Anna Lindénin selviytymistä rankassa roolissaan.

## Lähteet
Zoopagomycotina

**Zoopagomycotina** on sienten alakaari, joka on elinkiertonsa perusteella luokiteltu aiemmin yhtymäsieniin. Alakaaren lajit elävät haploideina kasvurihmoina ja muodostavat suvullisia paksuseinäisiä yhtymäitiöitä, jotka ovat monitumaisia. Alakaareen kuuluu nimisuku *[[Zoophagus]]*, jonka edustajat pyydystävät rihmastonsa tahmeilla sivuhaaroilla muun muassa sukkulamatoja. Muutkin alakaaren lajit vaikuttavat säännönmukaisesti olevan hyönteisten tai muiden eläinten loisia. 

## Lähteet
Žovkva

**Žovkva** (), neuvostovuosina 1951–1991 nimellä **Nesterov** (), on kaupunki Svyniajoen varrella Ukrainan Lvivin alueen Lvivin piirissä. Žovkva sijaitsee 25 kilometriä piiri- ja aluekeskus Lvivistä pohjoiseen. Kaupungin kautta kulkevat valtatiet Lviv–Rava-Ruska–Varsova (M09, ) ja Lviv–Kovel–Brest (R15/M19). Puolan rajalle on 35 kilometriä. Žovkvassa on rautatieasema.

Ukrainan tilastokeskus arvioi kaupungin väkiluvuksi 13&nbsp;852 asukasta vuoden 2022 alussa. Vuonna 2001 väkiluku oli 13&nbsp;316. Asukkaista 98,4 prosenttia oli tuolloin etnisesti ukrainalaisia, 1 prosentti venäläisiä, 0,3 prosenttia puolalaisia ja 0,1 prosenttia juutalaisia. 

Arkeologisten löytöjen perusteella paikkakunnalla on asuttu jo 200- tai 100-luvuilla eaa. Ensimmäinen kirjallinen maininta on vuodelta 1368 nimellä **Vynnyky**. Vuodesta 1560 lähtien paikkakunta kuului Żółkiewskin magnaattisuvulle. Puolan suurhetmanni Stanisław Żółkiewski rakennutti sinne linnoitetun asutuksen ja linnan vuosina 1594–1600. Magdeburgin kaupunginoikeudet vuonna 1603 ja kaupungin nimeksi tuli omistajansa kunniaksi Žovkva. Myöhemmin kaupunki siirtyi Sobieskin (siellä oli muun muassa kuningas Juhana III Sobieskin residenssi) ja Radvilan (eli  Radziwiłłin) magnaattisuvuille.

Žovkva on Ukrainan vuonna 2020 tehdyn aluehallintouudistuksen jälkeen kuulunut Lvivin piiriin. Sitä ennen se oli piirikeskus.


Жовква -Ратуша.jpg|Kaupungintalo.
Жовківський замок з ратуші.jpg|Žovkvan linnan rakennutti suurhetmanni Stanisław Żółkiewski.
Żółkiew - Kolegiata pw. św. Wawrzyńca 01.JPG|Pyhän Laurentiuksen kirkko (1606–1618).
Zolkiew Cerkiew Pr Trojce 02.jpg|Pyhän Kolminaisuuden kirkko. Osa Unescon maailmanperintökohdetta Puolan ja Ukrainan Karpaattien puiset tserkvat.
Dominican monastery in Zhovkva (02).jpg|Dominikaanisen luostarin kirkko.
Church of the Nativity of the Theotokos, Zhovkva (01).jpg|Jumaläidille pyhitetty kirkko.
Zhovkva trein 2004 II.jpg|Juna kaupungin rautatieasemalla.


## Lähteet

## Aiheesta muualla
Ystävä sä lapsien

**Ystävä sä lapsien** on lastenvirsi. Sen alkuperä on ruotsalaisessa tekstissä *Gud som haver barnen kär*, joka on painettu ensimmäisen kerran vuonna 1780. Sen alkuperäinen versio käsitti vain nykyisen virren neljä ensimmäistä säettä, ja se julkaistiin tuolloin tukholmalaiseen hovisaarnaajan, myöhemmän piispa Gustaf Murrayn julkaisemassa lastenkirjassa *Barna-Bok*, joka oli omistettu Ruotsin tuolloin kaksi vuotta täyttäneelle kruununprinssille, josta myöhemmin tuli kuningas Kustaa IV Aadolf.

Myöhemmin rukous vakiintui Ruotsissa kuusiriviseen muotoon. Siri Dahlquist kirjoitti siihen viisi säkeistöä lisää, ja näin laajennetussa muodossa se otettiin Ruotsin kirkon virsikirjan lisäykseen vuonna 1921.

Tekstin suomensi ensimmäisenä Arvi Jännes vuonna 1889, ja se julkaistiin Hengellisiä lauluja ja virsiä -kokoelmassa vuonna 1900. Vuonna 1923 Lauri Pohjanpää laati virrestä uuden suomennoksen virsikirjaan tuolloin suunniteltua lisävihkoa varten. Lopulta vuonna 1938 *Ystävä sä lapsien* tuli suomalaiseen virsikirjaan kolmisäkeistöisenä. Kolmannen säkeistön muotoili virsikirjakomitea. Nykyisessä virsikirjassa virren numero on 492. Virren on säveltänyt Ivar Widéen (1871–1951).

*Ystävä sä lapsien* on yksi suosituimpia kastevirsiä.

## Sanat

1. Ystävä sä lapsien,
katso minuun pienehen.
Minne käynkin maailmassa,
sinä olet hoitamassa.
Onni täällä vaihtelee,
taivaan Isä suojelee.

2. Ota, Jeesus rakkahin,
suojaas koti kallehin.
Siunaa äitiä ja isää,
heille elinpäivää lisää.
Ystävä sä lapsien,
pientäs auta holhoten.

3. Pidä meitä turvissas,
Jeesus, armohelmassas.
Suojaas sulje isänmaamme,
sulta kaiken lahjaks saamme.
Johda, Jeesus rakkahin,
meidät taivaan kotihin.

## Katso myös
*Luettelo suomenkielisistä virsistä

## Lähteet
Kuusikkoniemen rautatieasema

**Kuusikkoniemen rautatieasema** () on Suomen rataverkon liikennepaikka Paltamon kunnassa rataosalla . Liikennepaikka sijaitsee noin viisi kilometriä Paltamon rautatieaseman itäpuolella Kuusikkoniemi-nimisen tilan kohdalla niin sanotulla Mieslahden suoralla. Se avattiin liikenteelle 12. huhtikuuta 2023.

Liikennepaikka on junaliikenteen kohtaus- ja sivuutuspaikka eikä siellä ole matkustaja- tai tavaraliikenteen palveluita. Liikennepaikalla on pääraiteen lisäksi yksi noin 975 metriä pitkä sivuraide, ja se mahdollistaa pitkien tavarajunien kohtaamiset, sillä Paltamon liikennepaikan sivuraiteet ovat vain noin 700 metrin pituisia.

## Lähteet
Etelänkarvasputki

**Etelänkarvasputki** (*Laserpitium siler*) on sarjakukkaiskasvien heimoon kuuluva kasvilaji. Se on monivuotinen ruohokasvi, joka voi saavuttaa noin 30–100 senttimetrin korkeuden. Sillä on toistamiseen parilehdykkäiset, vuorottelevat lehdet, ja se kukkii kesäkuusta elokuuhun valkoisten, viisiteräisten kukkien muodostamin kerrannaissarjakukinnoin.

Lajia tavataan keskisessä ja eteläisessä Euroopassa, Alpeilla, Balkanilla, Apenniineilla ja Iberian niemimaalla. Sitä esiintyy rotkoissa ja kalliorinteillä 800–2&nbsp;250 metrin korkeudella merenpinnasta.

## Lähteet
Tšop

**Tšop** () on kaupunki Tonavan vesistöön kuuluvan Tiszajoen laaksossa, Ukrainan Taka-Karpatian alueen Užhorodin piirissä. Tšop sijaitsee 24 kilometriä piiri- ja aluekeskus Užhorodista etelälounaaseen.

Tšop on tärkeä Ukrainan Unkarin ja Slovakian rajan läheinen rautatien solmupiste. Valtatiet M06 (eurooppatie ) ja M25 kulkevat kaupungin kautta. Raja-asema ja maantiesilta Unkarin puolen Zahonyyn sijaitsee kaupungin lounaispuolella. Unkarin vastainen raja kulkee kaupungin etelälaidalla virtaavaa Tiszajokea pitkin. Vuotuinen sademäärä on keskimäärin 670 millimetriä.

Ukrainan tilastokeskus arvioi kaupungin väkiluvuksi 8&nbsp;626 asukasta vuoden 2022 alussa. Vuonna 2001 asukkaita oli 8&nbsp;919, ja pääosin he olivat etnisesti unkarilaisia tai ukrainalaisia.

Paikkakunta tunnetaan vuodesta 1281. Kaupunki siitä tuli vuonna 1957.

Golovna - panoramio.jpg|Kaupungin keskustaa.
Chop-Roman Catholic Church.jpg|Katolinen kirkko.
Chop church of reformed 2007.JPG|Uudempi kirkko.
Tysa bridge Zahony-Chop.jpg|Maantiesilta valtiorajalla: Tšopista Unkarin Zahonyyn. Näkymä Ukrainan puolelta (2004).

## Lähteet

## Aiheesta muualla

*Tšopin kaupungin sivusto  (chop-rada.gov.ua)
Georg Ossian Sars

**Georg Ossian Sars** (20. huhtikuuta 1837 Florø – 9. huhtikuuta 1927 Oslo) oli norjalainen meribiologi. Hän työskenteli professorina Oslon yliopistossa vuosina 1874–1918. Sars johti Norjanmerelle suuntautuneita tutkimusretkiä ja luokitteli suuren määrän erityisesti äyriäislajeja.

## Perhe
Sarsin isä Michael Sars oli myös meribiologi, veli Ernst Sars historioitsija ja sisko Eva Nansen oopperalaulaja, joka meni naimisiin Fridtjof Nansenin kanssa.

Johan Ernst Sars and Georg Ossian Sars - No-nb bldsa 2b009.jpg|Sars veljensä Ernst Sarsin seurassa vuonna 1907.
Georg Ossian Sars OB.F06454b.jpg|Sars 1910-luvulla.
G. O. Sars 20170224 200801.jpg|Sarsin mukaan nimetty tutkimusalus *G. O. Sars*.


## Lähteet

## Aiheesta muualla
Sars (täsmennyssivu)

**Sars** tarkoittaa ainakin seuraavia asioita:

## Lyhenteenä
* SARS, *Severe Acute Respiratory Syndrome*, hengitystieinfektio, vuonna 2003 alkanut epidemia
* SARS-CoV-2, vuonna 2020 alkaneen koronapandemian (Covid-19) aiheuttanut virus 

## Sukunimenä
* Georg Ossian Sars (1837–1927), norjalainen meribiologi

## Paikannimenä
* Sars, Tjuin sivujoki Venäjällä
* Sars, taajama ja kaupunkikunta Permin aluepiirissä Sars-joen varrella Venäjällä
* Sars-et-Rosières, kunta Nordin departementissa Ranskassa.
Oslon poliisitalo

**Oslon poliisitalo** (norj. *Politihuset*) on Oslossa Grønlandin kaupunginosassa sijaitseva Oslon poliisilaitoksen päämaja. Se valmistui vuonna 1978 ja sai Houenin arkkitehtuuripalkinnon vuonna 1982.

## Lähteet

## Aiheesta muualla
Oslon käräjäoikeus

**Oslon käräjäoikeus** (norj. *Oslo tingrett*) on yksi Norjan 23 käräjäoikeudesta ja kuuluu Borgartingin laamanninoikeuden piiriin. Oslon käräjäoikeus työllistää noin 270 henkeä ja on käsiteltyjen tapausten määrällä mitattuna maan suurin. Sen johtajana on vuodesta 2018 toiminut Yngve Svendsen. Aiemmin Oslossa toimi myös toinen alimman asteen tuomioistuin, kaupunginvoudinvirasto (*byfogdembete*), joka käsitteli konkursseja ja muita rahaan liittyviä asioita, mutta se yhdistettiin huhtikuussa 2021 Oslon käräjäoikeuteen.

Oslon käräjäoikeus perustettiin vuonna 1866 nimellä Kristianian kaupunginoikeus (*byrett*). Sen johtajaa kutsuttiin justitiariukseksi ja tuomareita asessoreiksi. Vuonna 1925 nimi muuttui Oslon kaupunginoikeudeksi ja 2002 Oslon käräjäoikeudeksi.
## Lähteet

## Aiheesta muualla
* Oslon käräjäoikeuden verkkosivut
Buskerudin käräjäoikeus

**Buskerudin käräjäoikeus** (norj. *Buskerud tingrett*) on yksi Norjan 23 käräjäoikeudesta ja se kuuluu Borgartingin laamanninoikeuden alaisuuteen. Se perustettiin vuonna 2021 yhdistämällä aiemmat Drammenin, Hallingdalin sekä Kongsbergin ja Eikerin käräjäoikeudet. Buskerudin käräjäoikeuden toimipisteet ovat Drammenissa, Hokksundissa, Kongsbergissä ja Nesbyenissä.
## Tuomiopiiri
Buskerudin käräjäoikeuden tuomiopiirin muodostavat seuraavat kunnat:

* Drammen
* Flesberg
* Flå
* Gol
* Hemsedal
* Hol
* Kongsberg
* Krødsherad
* Lier
* Modum
* Nesbyen
* Nore og Uvdal
* Rollag
* Sigdal
* Ål
* Øvre Eiker

## Lähteet

## Aiheesta muualla
* Buskerudin käräjäoikeuden verkkosivut
Tomas Laustiola

**Tomas Laustiola** (myös **Tuomas Laustiola**, alkujaan **Tomas Erland Lindgren**, s. 1. maaliskuuta 1949 Råda, Ruotsi) on ruotsinsuomalainen näyttelijä, ohjaaja ja alkoholismiterapeutti. Hän on näytellyt teatterissa ja elokuvissa sekä Ruotsissa että Suomessa.

Laustiola syntyi Göteborgin lähellä suomalaisen tanssijan Rita Laustiolan ja ruotsalaisen oopperalaulajan, sittemmin kirjailijan ja virsirunoilijan Arne H. Lindgrenin poikana. Kaksivuotiaana hän muutti äitinsä kanssa Suomeen, isoäidin luo Helsingin Tapanilaan, jossa perhe asui Sanduddin tapettitehtaan työväenasunnossa. Hän kävi kuusi luokkaa kansakoulua Helsingin Saksalaisessa koulussa, jossa hänellä oli vaikeuksia koulukiusaamisen ja lukihäiriön vuoksi. Hän kävi äitinsä pitämillä balettitunneilla ja aikuistuttuaan halusi suomenkieliseksi näyttelijäksi, mutta pääsikin Helsingin ruotsinkieliseen teatterikouluun, jossa opiskeli 1969–1973. Hän kertoo joutuneensa opettelemaan siellä ruotsin kielen uudelleen suomenkielisten vuosien jälkeen.

Vuodet 1976-1977 Laustiola näytteli Helsingin Lilla Teaternissa, kunnes muutti synnyinmaahansa Ruotsiin. Hän työskenteli kaksi vuotta Norrbottenin teatterissa Luulajassa ja sitten 1979–1985 Tukholman kaupunginteatterissa. Ruotsalaiselta isältä peritty alkoholismi vaikeutti elämää, kunnes hän raitistui vuonna 1986. Hän oli vierailijana Dramatenissa ja toimi vuodet 1991–1994 perustamassaan Judiska teaternissa. Juutalaisuudesta hän kiinnostui suomalaisäitinsä ja silloisen puolanjuutalaisen vaimonsa sukutaustojen myötä.

Eläkevuosinaan Laustiola on asunut Österbybrukissa Upplannin Östhammarissa. Hän on ollut mukana kunnallispolitiikassa Miljöpartietin edustajana ja harrastaa maalaamista.

Vuonna 2001 Laustiola sai Suomen Valkoisen Ruusun ansioristin pitkäaikaisesta ja ansiokkaasta työstä suomalaisen kulttuurin edistämiseksi Ruotsissa.

## Näyttelijänä elokuvissa ja tv-tuotannoissa
*1984: Viimeinen kesä (*Sista leken*)
*1984: Lykkeland (tv-sarja)
*1985: Jane Horney (tv-sarja)
*1986: Rakasta mua! (*Älska mej!*)
*1986: Skuggan av Henry
*1986: Amorosa
*1990: Ruplahuora (*Interdevotshka*)
*1990: Stadilaiset (*Storstad*, tv-tuotanto)
*1991: Rosenholm (tv-sarja)
*1994: Tre Kronor (tv-sarja, myös ohjaus)
*2010: Den fördömde. 2. riko*stapaus (*Den fördömde. Andra kriminalsfallet*)
*2015: Maan povessa (*Jordskott*, tv-sarja)

## Lähteet
Kauko Parviainen

**Kauko Ensio Parviainen**  (s. 26. huhtikuuta 1949 Juankoski) on suomalainen eläköitynyt metsänhoitaja ja yritysjohtaja, joka on saanut metsäneuvoksen arvonimen.

## Henkilöhistoria
Parviaisen vanhemmat olivat metsäteknikko Tauno Parviainen ja emäntä Maire Elisabet Juvonen. Hänen puolisonsa vuodesta 1975 on hammaslääkäri Anita Marja-Riitta Vanhatalo. Parviainen tuli ylioppilaaksi Juankosken lukiosta 1969 ja valmistui metsänhoitajaksi Helsingin yliopistosta 1974. Hän oli Metsäntutkimuslaitoksen metsänhoitaja 1974, Veitsiluoto Oy:n:n metsäosaston metsänhoitaja Kemissä 1974–1976, Kemin hankinta-alueen suunnittelupäällikkö 1976–1982, metsäosaston kehittämispäällikkö 1982–1987, ylimetsänhoitaja ja hankintapäällikkö 1987–1991, metsäpäällikkö 1991–1995 ja hallituksen jäsen 1993–1994 ja sitten Enso-Gutzeit -osakeyhtiön, vuodesta 1996 Enso Oy ja vuodesta 1998 Stora Enso Oyj, metsäosaston tuontijohtaja Imatralla 1995–1998, varametsäpäällikkö 1997–1998, kansainvälisen ja Venäjän puunhankinnan johtaja 1998–2002 sekä metsäpäällikkö ja Venäjän puunhankinnan johtaja 2003–2009. Parviaisella oli työuransa aikana myös useita asiantuntija- ja luottamustehtäviä. Metsäneuvoksen arvonimen hän sai 2009.

## Julkaisuja
* *Erilaisen puutavaran maastokuljetuskaluston suokelpoisuus*, 1985, Matti Siren, Tore Högnäs ja Kauko Parviainen. 

## Lähteet
Aurarintakyyhky

**Aurarintakyyhky** (*Leucosarcia melanoleuca*) on kyyhkyihin kuuluva lintulaji. Lajia tavataan Australiassa. Tieteelliselle nimelle on myös synonyymi *Leucosarcia picata*.

## Koko ja ulkonäkö
Aurarintakyyhky voi kasvaa 36–44 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan lintu on tukevahko, lyhytsiipinen ja pitkäpyrstöinen. Aurarintakyyhkyn otsa ja naama ovat valkoiset. Niska, rinta, selkä ja siivet ovat siniharmaat. Lajin rinnassa on V-kirjaimen muotoinen valkoinen kuvio. Vatsa on valkoinen mustin täplin, mikä saa aikaan suomumaisen ulkonäön.

## Levinneisyys ja elintavat
Aurarintakyyhkyä tavataan Australian itäosissa Queenslandistä Victoriaan. Lajin elinympäristöä ovat rannikkojen tiheät ja kosteat metsät, pensaikot ja metsien lähellä olevat pihat ja puistot. Linnut liikkuvat tavanomaisesti yksin tai pareittain. Aurarintakyyhkyn ravintoa ovat marjat ja hedelmät sekä hyöteiset. Pesimäkausi on syyskuulta helmikuulle ja risupesä rakennetaan korkeaan puuhun. Naaras munii kaksi munaa.

## Lähteet
Ólafur Þór Gunnarsson

**Ólafur Þór Gunnarsson** (s. 17. heinäkuuta 1963) on islantilainen lääkäri ja vihreän vasemmiston poliitikko, joka toimi kansanedustajana Alþingissä vuosina 2013 sekä 2017–2021.

Ólafur syntyi Reykjavíkissä. Hän valmistui lääketieteen kandidaatiksi Islannin yliopistosta vuonna 1990, minkä jälkeen hän erikoistui Connecticutin yliopistossa sisätautilääkäriksi vuonna 1996 ja geriatriaan vuonna 1998.

Vuosina 1986–1990 hän työskenteli opettajana Reykjavíkin merimieskoulussa, vuonna 1988 Islannin yliopistossa sekä vuosina 1991–1992 ja 1998 Länsivuonojen lukiossa. Vuosina 1991–1992 hän työskenteli Fjórðungssjúkrahúsið-sairaalassa Ísafjörðurissä, ja hänet nimitettiin vuonna 1992 ylilääkäriksi sekä Länsivuonojen aluelääkäriksi. Vuosina 1998–2000 hän toimi Fjórðungssjúkrahúsið-sairaalan lääke-, kuntoutus- ja geriatrisen osaston ylilääkärinä. Vuodesta 2000 lähtien hän on toiminut erikoislääkärinä Landspítali-sairaalassa Reykjavíkissä.

Vuosina 2006–2017 Ólafur istui Kópavogurin kunnanvaltuustossa. Hän istui kansanedustajana Alþingissä vuonna 2013, jolloin hän toimi ympäristö- ja liikennevaliokunnan puheenjohtajana, sekä vuosina 2017–2021. Vuonna 2021 hän toimi Euroopan neuvoston parlamentaarisen yleiskokouksen Islannin-valtuuskunnan puheenjohtajana.

## Lähteet
Tikkurilantie

**Tikkurilantie** () on itä–länsisuuntainen katu Vantaalla. Se on pääkatu, joka alkaa Hakkilasta ja päättyy Hämeenlinnanväylälle Piispankylässä. Väliin jää kuusi kaupunginosaa: Jokiniemi, Tikkurila, Viertola, Koivuhaka, Veromies ja Viinikkala. Hakkilasta Viertolaan katu on ollut osa historiallista Kuninkaantietä, ja sama osuus on tunnettu myös nimellä Kuriiritie. 

Tikkurilantie ylittää muun muassa Keravanjoen, Tuusulanväylän ja Vantaanjoen. 

Tikkurilan ja Veromiehen välille on linjattu Vantaan pikaraitiotie.

## Rakennuksia kadun varrella

* Keskusrikospoliisin esikunta (ja Rikosmuseo) 
* Kulttuuritehdas Vernissa
* Veininmylly
* Villa Söderbo
* Teatteri Vantaa

## Katso myös
* Valkoisenlähteentie

## Lähteet

## Aiheesta muualla
Pandakunkku

**Pandakunkku** on kuvitteellinen hahmo Sucker Punch Productionsin kehittämässä *[[Sly Cooper]]* -videopelisarjassa. Pandakunkku on pyroteknikko, joka asuu Kunlun-vuorilla Länsi-Kiinassa.

Hän oli alun perin Sly Cooperin vastustaja. Hän toimi Fiendish Five -ryhmän jäsenenä ja osallistui Conner Cooperin murhaan sekä *Varkaidenkäsikirjan* varastamiseen, mutta myöhemmin Sly voitti hänet. Sen jälkeen hän joutui pidätetyksi. Jossain vaiheessa vangitsemisen jälkeen kenraali Tsao sieppasi hänen tyttärensä Jing Kunkun. Vastineeksi Cooperin koplalle siitä että he pelastivat hänen tyttärensä Pandakunkku liittyi heidän joukkoonsa ja auttoi heitä Cooperin holvin ryöstössä.

Hahmoa on ääninäytellyt Kevin Blackton.

## Tausta
Köyhyyteen syntynyt Pandakunkku ihaili rikkaiden aatelisten jokaisen uuden vuoden ilotulitusvälineitä. Opiskellessaan vuosikymmenen hän yritti tarjota ilotulitteitaan aatelisille. Aateliset eivät kuitenkaan nähneet hänen nuhjuisten vaatteiden ja alhaisen aseman ohi, ja siksi ajoivat hänet pois. Raivostuneena ja nöyryytettynä Pandakunkku käytti taiteensa työkaluja rikoksiin tuhoamalla kyliä ja koteja eri puolilla maata. Häntä pelkäsivät juuri ne ihmiset, jotka heittivät hänet syrjään. Myöhemmin Fiendish Five rekrytoi hänet purkuasiantuntijakseen. 

Pandakunkku sai jossain vaiheessa aikaisemmassa elämässään tyttären nimeltä Jing. Jingillä on täti, hänen nimeään ei koskaan mainita eikä koskaan selvitetä, onko hän Pandakunkun sisko vai käly. 

## Ominaisuudet
### Fyysinen ulkonäkö
Pandakunkku on iso panda, joka käyttää liekkiraitaisia ​​punaisia ​​housuja. Munkkina eläessään hän käytti valkoista pukua ja kasvatti parran ja kulmakarvat. Liityttyään Cooperin koplaan hän käytti tavallisia vaatteitaan. Palattuaan Kiinaan hän käyttää aasialaista kartiomaista hattua tavallisten vaatteitensa ohella. 

### Kyvyt
Pyroteknikkona ja purkuasiantuntijana Pandakunkku on taitava räjähteiden käsittelyssä. Hän käyttää asiantuntemustaan ​​kehittääkseen alkuperäisen taistelutyylin nimeltä Flame-Fu, jota hän käyttää taistelussaan Sly Cooperia vastaan. Työskennellessään Cooperin koplan kanssa hän käyttää aseena ilotulitteiden kantorakettia selässään, jolloin hän kykenee iskemään noin puoleen tusinaan kohteeseen samanaikaisesti. Hänen lähitaistelunsa oli pohjimmiltaan vaakasuora karate-chop.
Jane Horney (televisiosarja)

**Jane Horney** on tosipohjainen ruotsalais-tanskalainen television draamasarja vuodelta 1985. Se kertoo toisen maailmansodan aikaan vakoilusta epäillystä nuoresta ruotsalaisnaisesta (oik. Ebba Charlotta Horney), jonka Tanskan vastarintaliike teloitti 27-vuotiaana. Kuusiosaisen minisarjan on käsikirjoittanut ja ohjannut Stellan Olsson ja nimiosaa esittää Ewa Carlsson.

## Juoni
Tanskalaisen äidin ja ruotsalaisen isän tytär on käynyt koulunsa Englannissa ja hestä on tullut 1930-luvun lopulla journalisti, joka raportoi ympäri maailmaa. Sarjan alussa hän on juuri palannut Tanskan siirtomaasta Grönlannista ja tapaa Herje Granbergin, *[[Aftonbladet]]in* toimittajan joka pian saa komennuksen kirjeenvaihtajaksi Natsi-Saksan pääkaupunkiin Berliiniin. Jo Ruotsissa Jane tutustuu muun muassa neuvostodiplomaatteihin ja seuraa sitten tuoretta aviomiestään Berliiniin, jossa sosiaalinen nainen ”verkostoituu” niin tehokkaasti että avioliitto kariutuu. Hän ihastuu ensin Saksan Tanskassa toimivaan lehdistösihteeriin, sitten Tanskan vastarintaliikkeen jäseneen. Tältä hän kuulee olevansa etsitty vakoilusta epäiltynä. Hän pakenee Saksaan, jossa yrittää vapauttaa Tanskasta sinne vietyjä juutalaisia siinä onnistumatta. Tanskalaiset vastarintamiehet löytävät ja teloittavat hänet.

## Rooleissa

## Vastaanotto
Sarjan aihevalinta aiheutti suurta kohua erityisesti Tanskassa, jossa vastarintaliikkeen tekemä, monilta osin selvittämättä jäänyt teloitus oli ollut pitkään vaiettu aihe. Jo tuotannon aikana sarjan tekijät ja tuotantoyhtiöt saivat uhkauksia hankkeen pysäyttämiseksi. Näkyvin vastustaja oli Tanskan sodanaikaiseen maanalaiseen hallitukseen kuulunut 78-vuotias Frode Jacobsen. Vain pari tuntia ennen television ensiesitystä Tanskan oikeusministeri Erik Ninn-Hansen yritti estää aloitusjakson lähettämisen, ettei vanhoja haavoja alettaisi repiä auki.

Sarjaa ei ole esitetty Suomen televisiossa.

## Lähteet
Council Skies

**Council Skies** on brittiläisen rockyhtye Noel Gallagher’s High Flying Birdsin neljäs studioalbumi. Se julkaistiin 2. kesäkuuta 2023 Noel Gallagherin oman levy-yhtiön Sour Mash Recordsin kautta.

*Council Skies* on yhtyeen ensimmäinen studioalbumi sitten vuoden 2017 albumin *[[Who Built the Moon?]]*

## Kappaleet
Kaikki kappaleet säveltänyt ja sanoittanut Noel Gallagher.

## Lähteet
Kosken koulu

**Kosken koulukeskus** on Imatran Kanavakadulla sijaitseva peruskoulu, jossa toimii vuosiluokat 1–9 ja esikoulu. Kouluun kuuluu neljä rakennusta: Päärakennus, jossa on yläkoulun luokkia, ruoka- ja liikuntasalit ja tekstiili- ja teknisen työn tilat, Lyseo, jossa alakoulun kieliluokat ja esikoulu opiskelevat, lähivuosina purettava ns. Banaanimoduuli ja puoliksi Itä-Suomen koulun käytössä ns. Metsämoduuli. Koulussa on kaksikielisiä luokkia, joilla opiskellaan sekä suomeksi että englanniksi. Koulun rehtorina toimii Mika Korhonen.

## Lähteet
Neofetch

**Neofetch** on tekstipohjainen tietoa tietokoneesta ja järjestelmästä näyttävä ohjelma. Se näyttää vasemmalla puoliskolla käyttöjärjestelmän logon ja oikealla riveittäin tietoa muun muassa laitteen mallista, käytössä olevasta muistista ja ladatuista ohjelmista.

Neofetch on Bash-komentotulkin kielellä kirjoitettu skripti, joka ajetaan terminaalissa ja se on yhteensopiva monien Unix-tyylisten, Bashia käyttävien järjestelmien kanssa.

Sen kehitti vuonna 2015 Dylan Araps, jonka jälkeen se on noussut suosituksi erityisesti Linux-käyttäjien keskuudessa. Araps hävisi täysin Internetistä, jonka jälkeen hänen projektiensa kehitys on jäänyt kesken. Neofetchille on sen jälkeen kehitetty lukuisia klooneja.




## Lähteet
Ernest Roume

**Ernest Roume** (12. heinäkuuta 1858 Marseille – 16. huhtikuuta 1941 Pariisi) oli ranskalainen hallintovirkailija, joka toimi Ranskan Länsi-Afrikan ja Indokiinan kenraalikuvernöörinä.

Roume syntyi kauppiaan perheeseen. Hän valmistui École polytechniquesta vuonna 1880 ja työskenteli Ranskan korkeimmassa hallinto-oikeudessa ja eri ministeriöissä. Hän osallistui Ranskan ja Britannian neuvotteluihin Nigerin asioista vuosina 1896 ja 1897.

Roume nimitettiin Ranskan Länsi-Afrikan kenraalikuvernööriksi vuonna 1902. Hän kehitti alueen koulujärjestelmää ja rakennushankkeita sekä hankki lainan rautateitä ja Dakarin satamaa varten. Roume jäi eläkkeelle vuonna 1908, mutta työskenteli jälleen vuosina 1915–1917 Ranskan Indokiinan kenraalikuvernöörinä. Hän toimi sen jälkeen eri yhtiöiden hallintoneuvostoissa ja sai vuonna 1923 nimityksen Ranskan siirtomaa-akatemian jäseneksi.

## Lähteet
Barre

**Barre** on liikuntamuoto, jota harrastetaan yleensä ryhmäliikuntatunneilla. Se erottuu muista ryhmäliikuntalajeista siten, että liikkeiden tukena käytetään balettitankoa eli "barrea" pohjautuen klassiseen balettiin. Barre on myös saanut vaikutteita muun muassa joogasta ja pilateksesta. 

Barren tekniikka keskittyy pieniin joustaviin liikkeisiin painottaen ryhtiä ja syviä lihaksia. Harjoituksessa pidetään muu vartalo paikallaan, kun aktivoidaan tiettyjä kohdennettuja lihaksia. Toistojen määrä on yleensä suuri ja liikealue pieni. Barren tavoitteena on kehittää alavartalon ja syvien vatsalihasten voimaa ja joustavuutta, ja liikkeet kohdistuvatkin etenkin pohkeisiin, polviin, reisiin, pakaralihaksiin ja vatsaan. 

Lajin kehitti ballerina Lotte Berk Lontoossa vuonna 1959 loukattuaan selkänsä. Berk sai idean yhdistää balettituntien barreharjoittelun kuntouttavaan terapiaan. Vuonna 1959 hän avasi The Lotte Berk -studion West Endissä omassa kellarissaan. Vuonna 1971 Lydia Bach toi barren Yhdysvaltoihin. Hän avasi Lotte Berk Method -studion New Yorkissa, jossa se toimi vuoteen 2005 asti. Barren suosio kasvoi nopeasti 2010-luvulla. Vuoteen 2015 mennessä pelkästään Pure Barre -ketjulla oli Yhdysvalloissa lähes 300 studiota ja The Bar Methodilla yli 80.

## Lähteet
Liittopiiri

**Liittopiiri** eli **liittopiirikunta** on liittovaltioon kuuluva hallinnollinen alue, joka ei kuulu mihinkään osavaltioon vaan on yleensä liittovaltion hallituksen suorassa valvonnassa. Usein liittopiiri käsittää vain yhden kunnan. Monissa liittovaltioissa eri puolilla maailmaa liittovaltion pääkaupungilla on liittopiirin asema.

## Liittovaltiopiirit
### Brasilia
*Distrito Federal, johon kuuluu Brasilian pääkaupunki Brasília.

### Intia
Intiassa liittoterritorioita () ovat kahdeksan aluetta, joita liittovaltion hallitus hallitsee suoraan ja joita hallinnoi kuvernööri tai hallintoviranomainen: Andamaanit ja Nikobaarit, Chandigarh, Dadra ja Nagar Haveli ja Daman ja Diu, Delhi, Jammu ja Kashmir, Ladakh, Lakshadweep ja Puducherry. Näistä Delhillä ja Puducherryllä on osittainen osavaltiollinen asema ja omat pääministerit.

### Malesia
Malesiassa termiä liittovaltion piirit () käytetään kolmesta liittovaltion hallituksen suoraan hallitsemasta alueesta: Kuala Lumpur (kansallinen pääkaupunki), Putrajaya (liittovaltion hallintokeskus) ja Labuan (kansainvälinen offshore-rahoituskeskus).

### Nigeria
Federal Capital Territory on liittopiiri Keski-Nigeriassa. Tällä alueella sijaitsee Nigerian pääkaupunki Abuja. Federal Capital Territory muodostettiin vuonna 1976 Nasarawan, Nigerin ja Kogin osavaltioiden osista. Se sijaitsee maan Keski-Beltin alueella. Sitä hallinnoi Federal Capital Territory Administration, jota johtaa presidentin nimittämä ministeri.

### Pakistan
Pakistanissa termiä Federal Territory käytetään Islamabadin viidestä vyöhykkeestä ja 12 liittoneuvostosta, joita hallitsee suoraan osavaltion hallitus Islamabadin pääkaupunkialueena.

### Yhdysvallat
Yhdysvaltain liittovaltion hallitus sijaitsee Washington DC:ssä eli District of Columbiassa.
### Venezuela
Venezuelan Pääkaupunkialue, jossa sijaitsee Venezuelan pääkaupunki Caracas.

### Entiset
#### Argentiina
Liittovaltionpiiri Argentiinassa muutettiin Buenos Airesin autonomiseksi kaupungiksi vuonna 1994.

#### Australia
Jervis Bay on Australian liittovaltion sisäinen alue, jonka Uuden Etelä-Walesin osavaltio luovutti vuonna 1915 Australian hallitukselle, jotta Australian pääkaupunkiterritoriolla, joka sijaitsee sisämaassa, olisi pääsy merelle. Jervis Bay Territory Acceptance Act -lain ehtojen vuoksi Australian liittovaltion lakeja sovelletaan Jervis Bay Territoryyn, ja sitä hallinnoi sisäasiainministeriö (ja myöhemmin pääkaupunkialueen ministeriö) ikään kuin se oli osa Australian pääkaupunkialuetta, vaikka se on aina ollut erillinen liittovaltioon kuuluva alue. Vuonna 1989, kun Australian pääkaupunkiterritorio sai itsehallinnon, alueministeriö otti vastuun Jervis Bayn hallinnosta, ja sitä ovat sittemmin hallinnoineet useat ministeriöt, jotka vastaavat alueministerille.

#### Meksiko
Meksikon entinen liittovaltiopiiri muutettiin Mexico Cityksi tammikuussa 2016.
Boleh’iv

**Boleh’iv** () on kaupunki läntisen Ukrainan Ivano-Frankivskin alueen Kalušin piirissä. Boleh’iv sijaitsee 85 kilometriä aluekeskus Ivano-Frankivskista länteen.

Tammikuun keskilämpötila on -3,9 ja heinäkuun +17,5 celsiusastetta. Keskimääräinen vuosisademäärä on 800 millimetriä.

Ukrainan tilastokeskus arvioi kaupungin väkiluvuksi 10&nbsp;259 asukasta vuoden 2022 alussa. Vuonna 2001 asukkaita oli 10&nbsp;633, ja pääosin he olivat etnisesti ukrainalaisia (90%); lisäksi oli muun muassa venäläisiä ja puolalaisia.

Paikkakunta tunnetaan kirjallisissa lähteissä vuodesta 1371. Magdeburgin kaupunginoikeudet se sai vuonna 1603. 


2. Болехів (Церква святих Жон Мироносець (.jpg|Kirkko.
Bolekhiv Greek Catholic church-02.jpg|Toinen kirkko.
Church of the Assumption, Bolekhiv (1).jpg|Kolmas kirkko.


## Lähteet

## Aiheesta muualla
Cécile Sorel

**Céline Émilie Seurre**, tunnettiin paremmin taiteilijanimellään **Cécile Sorel**, avioliitossa **de Ségur** (7. syyskuuta 1873 Pariisi – 3. syyskuuta 1966 Deauville) oli ranskalainen komedienne. 

Sorel kiinnostui näyttelemisestä jo hyvin nuorena ja oli Louis-Arsène Delaunayn oppilas. Hän teki näyttämödebyyttinsä vuonna 1892 ja vuonna 1899 hän näytteli Odeonissa. Elämäntyönsä hän teki Comédie-Françaisessa vuosina 1901- 1935. 

Sorel oli pitkään kihloissa yhdysvaltalaisen arkkitehdin, Whitney Warrenin kanssa. Sen jälkeen hän oli naimisissa Ségurin kreivin kanssa, joka käytti näyttelijänimeä Guillaume de Sax. Viidentoista avioliittovuoden jälkeen pari päätyi eroon.

Vanhoilla päivillään Sorel koki uskonnollisen herätyksen. Hän liittyi noviisina fransiskaaninunniin vuonna 1950.

## Lähteet

## Aiheesta muualla
* http://www.imdb.com/name/nm0814791/
* http://www.thecrimson.com/article/1927/1/11/cecile-sorel-says-that-americans-feel/
Apocalypse (Rotten Soundin albumi)

__NOTOC__
**Apocalypse** on suomalaisen grindcore-yhtye Rotten Soundin studioalbumi, joka julkaistiin 31. maaliskuuta 2023.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Kaaoszine: 
* Soundi: 

## Lähteet

## Aiheesta muualla
* 
*
Vuoksenniskan koulukeskus

**Vuoksenniskan koulukeskus** on peruskoulu Imatralla. Koulussa annetaan opetusta luokille 1–9, joustavaa perusopetusta sekä iltapäivätoimintaa luokille 1–2. Koulun yläluokilla (luokat 7–9) on käytössä viisi jaksoa lukuvuoden aikana. Koulussa on noin 350 oppilasta. Koulurakennuksen rakentaminen alkoi vuonna 2018 ja se otettiin käyttöön syksyllä 2019.

## Lähteet
Hinnerjoen koulu

**Hinnerjoen koulu** on pieni Euran Hinnerjoella sijaitseva peruskoulu, joka antaa opetusta peruskoulun alaluokille 1–6. Koulussa opiskelee 44 henkeä. Koulussa on kolme opettajaa ja luokat 1–2, 3–4 sekä 5–6. Koulussa toimii myös erityisopettaja. Koulun rehtori on myös koulun luokkien 1–2 opettaja, Johanna Rinteelä. Hinnerjoen koulua on suunniteltu lakkautettavaksi. Lakkautusta vastustava adressi keräsi yli tuhat allekirjoitusta.

## Lähteet
Honkilahden koulu

**Honkilahden koulu** on pieni peruskoulu Euran Honkilahdella. Koulussa opetetaan luokkia 1–6, ja se on kolmiopettajainen. Koulu koostuu luokista 1–2, 3–4 ja 5–6. Koulussa on 64 oppilasta. Koulussa toimii myös erityisopettaja. Koulun rehtori on Aki Ukkonen, joka opettaa luokkia 5 ja 6. Koulussa toimii myös iltapäiväkerho ja vanhempainyhdistys. Honkilahden koulun koulurakennus valmistui vuonna 2000.

## Lähteet
Kauttuan koulu

**Kauttuan koulu** on peruskoulu Eurassa. Koulussa on 257 oppilasta. Koulussa on 14 perusopetuksen ryhmää vuosiluokilla 1–6. Näiden lisäksi koulussa on kaksi erityisopettajaa, toinen luokille 1–2 ja toinen luokille 3–6. Koulussa toimii myös kaksi englanninopettajaa, joista toinen opettaa myös ruotsia. Koulussa on oma terveydenhoitaja. Koulun rehtori on Vesa Ahtola ja koulusihteeri Teija Salminen.

Vuonna 1912 Kauttualle perustettiin kansakoulu, ja sitä laajennettiin 1927. 1949 perustettiin nykyinen Kauttuan koulu, jonne oppilaat todennäköisesti siirtyivät. Entisen koulun nimi vaihdettiin Kännön kouluksi. Kännön koulu lakkautettiin vuonna 2011.

## Lähteet
Babolat

**Babolat** on ranskalainen tennis-, padel- ja sulkapallovälineitä valmistava yritys. Babolat on perustettu vuonna 1875 Lyonissa, Ranskassa ja on maailman vanhin mailapeleihin erikoistunut yritys. Yrityksen tuotanto alkoi tennismailan jänteistä ja yritys on myöhemmin kasvanut yhdeksi maailman suurimmista mailapelibrändeistä. Yrityksen toimitusjohtajana on vudoesta 1998 lähtien toiminut Eric Babolat.

Vuonna 1994 Babolat ryhtyi valmistamaan tennismailoja ja nousi 10 vuodessa maailman johtavaksi tennisvälinevalmistajaksi. Vuonna 2000 yritys ryhtyi valmistamaan tennispalloja ja kenkiä vuonna 2002. Yrityksen tärkein markkina-alue on Yhdysvallat ja toinen jatkuvasti kasvava markkina on Japani.

## Lähteet
Kirkonkylän koulu (Eura)

**Kirkonkylän koulu** on Euralla sijaitseva peruskoulu, joka antaa opetusta vuosiluokille 1–6. Koulussa on 172 oppilasta, joista 154 yleisopetuksessa. Koulun rehtori on Miikka Lähdesmäki. Koulussa toimii oppilaskunta, kaksi erityisluokkaa ja pienryhmää, erityisopettaja sekä resurssiopettaja. Koulussa on myös aamu- ja iltapäivätoimintaa. Koulussa on yhdeksän tavallista perusopetusryhmää.

## Lähteet
Halytš

**Halytš** () on historiallinen kaupunki Länsi-Ukrainan Ivano-Frankivskin alueen Ivano-Frankivskin piirissä. Halytš sijaitsee 26 kilometriä alue- ja piirikeskus Ivano-Frankivskista pohjoiseen. Halytšissä on rautatieasema, ja sen läpi kulkee kansallisen tason maantie N09. 

Tammikuun keskilämpötila on −5,3 ja heinäkuun +18,4 celsiusastetta. Keskimääräinen vuosisademäärä on 620 millimetriä.

Ukrainan tilastokeskus arvioi kaupungin väkiluvuksi 6&nbsp;086 asukasta (1.1.2022). Vuonna 2001 asukkaita oli 6&nbsp;495, ja pääosin he olivat etniseltä taustaltaan ukrainalaisia.

## Historiaa
*(kesken, keskeistä sisältöä uupuu. [[Halytšin ruhtinaskunta]] on eräs Kiovan Rusin seuraajista, erään tulkinnan mukaan Halytš on eräs Ukrainan entisistä pääkaupungeista!)*

Halytš oli Galitsian ja Volynian ruhtinaskunnan keskeisiä kaupunkeja.

Halytš on Ukrainan vuonna 2020 tehdyn aluehallintouudistuksen jälkeen kuulunut Ivano-Frankivskin piiriin. Sitä ennen se oli Halytšin piirin piirikeskus.


Galych-1.jpg|Halytšin linnan jäänteitä.
Галич Церква Різдва.jpg|Kristuksen syntymän kirkko.


## Lähteet

## Aiheesta muualla

*Halytšin hromadan sivusto  (gromada.info)
Kiukaisten koulu

**Kiukaisten koulu** on peruskoulu Euran Kiukaisissa. Koulussa opiskelee 104 oppilasta. Koulussa on vuosiluokat 1–6, sekä kuusi perusopetuksen ryhmää, yksi joka luokka-asteelle. Koulun rehtorina toimii Päivi Mäkinen ja vararehtorina Anu Lähdeniemi. Koulussa on luokanopettajien lisäksi englanninopettaja, erityisopettaja ja esiopetuksen opettaja.

## Lähteet
Osteosarkopenia

**Osteosarkopenia** tarkoittaa tilaa, jossa potillaalla on samaan aikaan osteoporoosi ja sarkopenia. Osteosarkopenian esiintyvyys 55-79-vuotiailla miehillä on 0,8&nbsp;% ja naisilla 3,2&nbsp;%. Yli 80-vuotiaista miehistä osteosarkopeniaa sairastaa 6,4&nbsp;% ja naisista 24,6&nbsp;%.

## Lähteet
Maarian hiekkakuoppa

**Maarian hiekkakuoppa** on Turun Jäkärlän kaupunginosassa sijaitseva hiekkakuoppa, joka toimii nykyisin uimarantana. Hiekkakuoppa syntyi kun vuonna 1939 perustettu Jäkärlän Savi Oy:n paikalla sijainnut tiilitehdas otti harjusta hiekkaa tehtaan tarpeisiin. Tehdas lopetettiin vuonna 1965 ja sen rakennukset purettiin 1980- ja 90-lukujen taitteessa.

## Lähteet
Chungshanin lääketieteellinen yliopisto

**Chungshanin lääketieteellinen yliopisto** () on taiwanilainen yksityinen lääketieteeseen erikoistunut yliopisto, joka sijaitsee Taichungin kaupungissa. Alkujaan vuonna 1960 perustettu yliopisto keskittyi yksinomaan hammaslääketieteeseen mutta on sittemmin laajentanut myös muihin lääketieteen aloihin.

Yliopiston lääketieteellinen koulutus on Taiwanin parhainta. Vuonna 2020 siellä oli 8&nbsp;306 opiskelijaa. Henkilökuntaa yliopistossa oli 378.

Hallinnollisesti yliopisto jakautuu neljään tiedekuntaan:

* Lääketieteellinen tiedekunta
* Hammaslääketieteen tiedekunta
* Lääketieteellisen tekniikan tiedekunta
* Terveystieteen ja hallinnon tiedekunta

## Lähteet
Jyrki Rajaniemi

**Jyrki Rajaniemi** on suomalainen pesäpallon pelituomari. Rajaniemi ja hänen tuomariparinsa syöttötuomari Jussi-Pekka Anttila tuomitsivat miesten Superpesiksen loppuotteluissa kaudella 2010 , kaudella 2011, kaudella 2014, kaudella 2016 ja kaudella 2018. Rajaniemi ja Anttila valittiin vuoden pesäpallotuomareiksi vuonna 2018. Vuonna 2012 Rajaniemi tuomitsi miesten Itä-Länsi-ottelun syöttötuomari Jesse Mäkisen kanssa.

## Lähteet
Paul Hartmann

**Paul Ernst Wilhelm Hartmann** (12. lokakuuta 1878 Kongsberg – 5. joulukuuta 1974 Oslo) oli norjalainen juristi ja virkamies, joka toimi maan valtiovarainministerinä Nygaardsvoldin pakolaishallituksessa vuosina 1941–1945.
## Lähteet

## Aiheesta muualla
Lieviön työväentalo

**Lieviön työväentalo Rientola** oli Lieviön kylässä Lohjalla sijainnut työväentalo.

## Historiaa
Lieviön ja Nummenkylän suomenkielinen työväenyhdistys perustettiin maaliskuun 7. päivänä 1907 Lieviön kansakoulun tiloissa, Siuntion kunnan pohjoisalueella. Yhdistys merkittiin SDP:n puoluetilastoon ensimmäisen kerran vuonna 1908, jolloin jäsenistöä oli 30 miestä ja 15 naista. Iltamiin käytettiin Vuohenkulman talon salia. Yhdistyksen omistuksessa oli kulissit, puvustustarpeet ja ravintolakalusto, jotka hävisivät vuoden 1918 aikana.

## Rakennus
Huhtikuussa 1920 Lieviössä rakennustoimikunta alkoi suunnitella oma työväentaloa. Tammikuussa 1921 päätettiin Solbackan tilasta saadulle tontille rakentaa oma työväentalo. Tulevat mitat olisivat: pituus 14 metriä, leveys 8 metriä ja korkeus 4 metriä. Rakennuksen tukit ajettiin metsästä maaliskuussa. Kesäkuun 5. päivänä 1921 pidettiin ensimmäinen kokous Rientolaksi kastetussa talossa. Seuraavana vuonna talon sisäseinät laitettiin höylätyistä laudoista. Näyttämön kulmassa oli kamiina, jonka lämmöllä toimintaa voitiin ylläpitää talvellakin sisätiloissa. Sähköä ei taloon saatu, koska koko Lieviön kylä oli sähkötön aina 1940-luvun loppuun saakka. Yhdistyksen toiminnan päätyttyä 16. elokuuta 1951 työväentalosta ei ollut jäljellä enää muuta kuin perustuskivet.

## Toimintaa
Lieviön työväentalo sijaitsi syrjäisellä paikalla. Sinne oli kilometrin kävelymatka Vuohenkulman autotieltä, joten iltamien tarvikkeet jouduttiin kantamaan omin neuvoin työväentalolle. Toiminta oli vilkasta, kun pidettiin iltamia, juhlia ja erilaisia vierailujuhlia. Osuusliike Keon osuuskauppajuhla järjestettiin joka talvi. Lohjan työväen teatteri vieraili myös usein Rientolan työväentalossa. Tanssipaikkana Rientola oli suosittu hyvän lattiansa takia. Esimerkiksi vuonna 1946 talossa mainitaan pidetyn 19 kertaa iltamia. Toiminta hiipui ja elokuun 16. päivänä 1951 Lieviön työväenyhdistys päätti lopettaa toiminnan kokonaan ja luovuttaa omaisuutensa Sos.-dem. puolueelle.

## Lähteet
Volgogradin lääketieteellinen valtionyliopisto

**Volgogradin lääketieteellinen valtionyliopisto** (, lyh. ) on venäläinen yliopisto, joka sijaitsee Volgogradin kaupungissa maan eteläosissa. Opiskelijoita on noin 12&nbsp;000.

Yliopisto perustettiin vuonna 1935 nimellä **Stalingradin lääketieteellinen instituutti**. Vuonna 1993 sille myönnettiin akatemian asema, ja vuonna 2003 siitä tuli virallisesti yliopisto. Yliopiston pitkäaikaisena (1990–2019) rehtorina toimi farmakologi Vladimir Petrov, joka on sittemmin siirtynyt yliopiston hallituksen puheenjohtajaksi. Syyskuussa 2019 uudeksi rehtoriksi valittiin Volgogradin alueen entinen varakuvernööri Vladimir Škarin.

Vuodesta 2000 lähtien yliopistossa on ollut mahdollista opiskella lääketieteen tohtorin tutkinto kokonaan englanniksi.

Yliopiaton lukukausimaksu on 122&nbsp;316 ruplaa venäläisiltä opiskelijoilta ja 332&nbsp;500 ruplaa ulkomaalaisilta opiskelijoilta. VolGMU on laajalti verkostoitunut kansainvälisesti, ja sekä opiskelijoiden että henkilökunnan joukossa on paljon ulkomaalaisia.

Yliopisto jakautuu hallinnollisesti kymmeneen tiedekuntaan ja yksikköön:

* Ulkomaalaisten opiskelijoiden laitos
* VolGMU:n julkisen terveyden instituutti
* VolGMU-college
* Lääketieteellinen tiedekunta
* Lääketieteen ja biotieteiden tiedekunta
* Terveysministeriön inklusiivisen opetuksen laitos 
* Harjoitteluosasto
* Lastentautien tiedekunta
* Hammaslääketieteen tiedekunta
* Farmasian tiedekunta

## Lähteet
Hans Ystgaard

**Hans Ystgaard** (19. helmikuuta 1882 Sparbu – 25. marraskuuta 1953) oli norjalainen maanviljelijä ja työväenpuolueen poliitikko. Hän toimi Norjan maatalousministerinä 1935–1945. Vuosina 1934–1935 ja 1946–1947 hän oli Sparbun pormestari.
## Lähteet
Gudbrandsdølen Dagningen

**Gudbrandsdølen Dagningen** (lyh. **GD**) on norjalainen vuonna 1997 perustettu sanomalehti, jonka kotikunta on Lillehammer. Se ilmestyy kuudesti viikossa ja kuuluu Amedia-konserniin. Lehden edeltäjiä olivat *Lillehammer Tilskuer* (perustettu 1837), *Gudbrandsdølen* (perustettu 1894) ja *Dagningen*, joiden yhdistymisen jälkeen GD on ollut kaupungin ainoa sanomalehti.
## Lähteet

## Aiheesta muualla
* Lehden verkkosvut
Novy-Chevrières

**Novy-Chevrières** on kunta Pohjois-Ranskassa Ardennesin departementissa Grand Estin alueella. Se sijaitsee noin kuusi kilometriä Rethelin kaupungista koilliseen.

Saint-Pierren kirkko on alkujaan Rethelin kreivin vuonna 1097 perustaman benediktiiniläisluostarin kirkko. Luostaria ei ole enää olemassa. Kirkon 44 metriä korkea laiva suurine tukipylväineen tekevät siitä maisemaa hallitsevan rakennuksen. Näyttäviä kirkon urkuja koristaa kaksi trumpettia soittavaa enkeliä.


Tiedosto:Eglise Sainte-Catherine de Novy-Chevrières.JPG|Saint-Pierren kirkko
Tiedosto:Abbaye Novy 06267.JPG|Kuva luostarista
Tiedosto:Orgues 06200.JPG|Kirkon urut
Tiedosto:Coeur 06168.JPG|Kirkon kuori


## Lähteet

## Aiheesta muualla
Ordre de la Santé publique

**Ordre de la Santé publique** ("julkisen terveyden ritarikunta") oli ranskalainen ritarikunta, joka perustettiin vuonna 1938. Sitä myönnettiin tunnustuksena sellaisille henkilöille, jotka ovat ansioituneet julkisen terveydenhuollon kehittämisen tai lapsuuden suojelun saralla. Myös vähintään 10 vuoden ansiokas työura julkisen terveydenhuollon parissa voitiin katsoa perusteeksi ritariksi nimittämiseksi. Vuonna 1963 tehdyn lakimuutoksen mukaan ordre de la Santé publique lakkautettiin yhdessä muutaman muun ritarikunnan kanssa ja tilalle perustettiin ordre national du Mérite.

Kunnianosoitusta jaettiin kolmessa luokassa:

*  Komentaja
*  Upseeri
*  Ritari

## Lähteet
Dana Powell

**Dana Powell** (s. 1974 Springfield, Missouri, Yhdysvallat) yhdysvaltalainen näyttelijä. Hän on näytellyt muun muassa komediasarjassa *[[Moderni perhe]]* Camin siskon Pam Tuckerin roolin.

## Yksityiselämä
Powell on naimisissa Dan Tiptonin kanssa, joka työskenteli Modern Familyn tuotantovalvojana. Heillä on yksi poika.

## Lähteet

## Aiheesta muualla

*
United Microelectronics Corporation

**United Microelectronics Corporation** (**UMC**) on Taiwanilainen puolijohdeteollisuuden yritys, joka on perustettu vuonna 1980. Yritys on Taiwanin ensimmäinen puolijohdeteollisuuden yritys. Yritys oli ensimmäinen, joka tarjosi "valimopalvelua" ().

Yrityksellä on  maailmanlaajuisesti.

## Oikeuskiistat
Vuonna 2020 yhtiö myönsi käyttäneensä Micron Technologyn tekniikkaa luvatta DRAM-piirien valmistuksessa. Micronin entinen työntekijä oli palkattu yhtiöön ja oli vastuussa Fujian Jinhuan kanssa kehitettävästä DRAM-tuotteesta. Kaksi muuta entistä Micronin työntekijää siirtyi hankkeeseen ja näiden mukana siirtyi Micronin luottamuksellisia dokumentteja.

## Lähteet
Viljam Saaristo

**Villiam (Viljam) Aleksander Saaristo** (16. marraskuuta 1888 Tampere – 18. kesäkuuta 1948 Tampere) oli suomalainen toimittaja ja asianajaja, joka työskenteli muun muassa *[[Kansan Lehti|Kansan Lehden]]* päätoimittajana. Hän oli keskeisin hahmo, kun sisällissodan lamauttamaa Tampereen työväenliikkeen toimintaa käynnistettiin uudelleen syksyllä 1918.

Saaristo työskenteli nuorena Matti Vuolukan ja Alexander Halosen kustannusliikkeissä, kunnes siirtyi apulaiseksi Kaarlo Salmelan asianajotoimistoon. Vuonna 1917 Saaristo aloitti *Kansan Lehteä* julkaisseen Tampereen Työväen Sanomalehti Oy:n konttoristina ja toimi myöhemmin konttoripäällikkönä. Sisällissodan jälkeen Saaristo oli organisoimassa uudelleen muun muassa Tampereen työväenyhdistyksen toimintaa, ja vuonna 1919 hän hoiti sodan aikana lakkautetun *Kansan Lehden* päätoimittajan tehtäviä. Vuosina 1929 Saaristo perusti oman asianajotoimiston. 

Saaristo oli 1920-luvulla myös Tampereen kaupunginvaltuuston jäsen ja toimi Tampereen työväenyhdistyksen puheenjohtajana 1920–1926. Lisäksi hän kuului muun muassa Työväen Näyttämöiden Liiton hallitukseen.

## Lähteet
Ringeriken, Askerin ja Bærumin käräjäoikeus

**Ringeriken, Askerin ja Bærumin käräjäoikeus** on yksi Norjan 23 käräjäoikeudesta, ja se kuuluu Borgartingin laamanninoikeuden alaisuuteen. Se perustettiin vuonna 2021 yhdistämällä Ringeriken, Askerin ja Bærumin käräjäoikeudet. Käräjäoikeuden toimipisteet sijaitsevat Sandvikassa ja Hønefossissa.

## Tuomiopiiri
Käräjäoikeuden tuomiopiirin muodostavat seuraavat kunnat:

* Asker
* Bærum
* Hole
* Jevnaker
* Lunner
* Ringerike

## Lähteet

## Aiheesta muualla
* Ringeriken, Askerin ja Bærumin käräjäoikeuden verkkosivut
Colosseum (elokuvateatteri)

**Colosseum** on Oslossa Majorstuenin alueella sijaitseva elokuvateatteri, jonka omistaa Nordisk Film. Teatterissa on neljä salia, joista suurimpaan mahtuu 978 katsojaa. Se sijaitsee rakennuksen kupolissa ja on Norjan suurin. Ensimmäinen teatterissa esitetty elokuva oli *[[Setä Tuomon tupa]]* -romaanin mykkäelokuvaversio. Vuonna 1963 rakennus tuhoutui tulipalossa täysin, mutta se remontoitiin entiselleen.
## Lähteet

## Aiheesta muualla
Farafenni

**Farafenni** on kaupunki Gambiassa North Bankin alueella. Kaupunki sijaitsee Gambiajoen pohjoispuolella noin kolmen kilometrin päässä Senegalin rajasta. Gambian pääkaupunki Banjul sijaitsee noin 170 km päässä rannikolla.

Vuonna 2012 Farafennissä oli noin 25&nbsp;000 asukasta.

Farafennissä on suuri varuskunta, sairaala, moskeija ja joitakin oppilaitoksia. Se sijaitsee Trans-Gambian valtatien varrella.

## Lähteet